**André Schei Lindbæk** (født 1. november 1977) er en norsk tidligere fotballspiller. Lindbæk står bokført med 35 mål på 91 kamper fra Eliteserien i fotball.

Lindbæk startet fotballkarrieren i Nordstrand, før han spilte en sesong som junior i Lyn. Her han var med å vinne cupen samt Norway Cup-gull for juniorer. Som senior spilte han for Nordstrand, Drøbak/Frogn og Abildsø før han 11. september 1998 tok steget opp til Eliteserien på utlån til Kongsvinger. Sesongen etter gikk han videre til den daværende Eliteserie-klubben Skeid. Lindbæk ble sett på som et av de største unge talentene i Norge på denne tiden. I desember 1997 var han på prøvespill hos Boavista.

I sin første sesong i Skeid scoret Lindbæk 12 mål på 20 kamper i Tippeligaen.

28. august 1999, med seks kamper igjen av sesongen, solgte Skeid Lindbæk til Molde for 5 millioner kroner. Dette var Norges nest største overgangssum gjennom tidene[] etter John Carews overgang fra Vålerenga til Rosenborg. Etter salget av Lindbæk rykket Skeid ned i 1. divisjon.

Lindbæks tid i Molde startet flott med mål borte mot Real Madrid i Champions League. I Molde var han mye plaget med skader, med avsluttet med en god 2002-sesong med 10 mål og Tippeliga-sølv til Molde.

Etter dette gikk han til spansk fotball. Like etter 2002-sesongen i Norge var avsluttet signerte han for andredivisjonsklubben Las Palmas. Oppholdet hos klubben fra Kanariøyene viste seg å være i en helt annen økonomisk forfatning enn hans svenske agent hadde forespeilet. Den gjeldstyngede klubben slet med å betale lønninger og ble nektet spilletillatelse for nye spillere av det spanske fotballforbundet. Med manglende spilletillatelse kunne han bare spille treningskamper. På to treningskamper scoret han fem mål. Etter to måneder hos Las Palmas fikk Morgan Andersen hjulpet han til fristillelse fra kontrakten.
I stedet signerte han i januar 2003 for den spanske andredivisjonsklubben Numancia. Oppholdet i Spania gikk ikke spesielt bra. I juli 2003 vant Viking kampen med Molde om hans signatur. Hos Viking scoret han tre mål på ti kamper, før han etter den norske 2003-sesongen nok en gang signerte for Las Palmas, hvor han avsluttet 2003/04-sesongen. I juli 2004 gikk han videre til Landskrona i Sverige, men plaget av skader, fikk han heller ikke der nevneverdig suksess.

Lindbæk gikk derfor til islandske Hafnarfjördur hvor han var med å vinne seriemesterskap, før han senere gikk til dansk 1. divisjon og Køge. Her scoret han 11 mål på 13 kamper og ble lagets toppscorer selv om han spilte bare halve sesongen. 14. juli 2007 ble han enig om en korttidskontrakt med Start, men trakk seg så fra avtalen. Han signerte isteden en 3 års avtale for Rot-Weiss. Etter en god start med 8 mål på 12 kamper røk han akillessenen og etter lang tid med rehabiliteringstrening ble han nødt til å legge opp i 2009.

Karriereoversikt
----------------

| Sesong | Klubb | Land | Nivå | Liga | Kamper | Mål
  |
| --- | --- | --- | --- | --- | --- | --- |
| 1995
  | Nordstrand | Norges flagg | 4
  | 3. divisjon | 24
  | 17
  |
| 1996
  | Drøbak/Frogn | Norges flagg | 2
  | 1. divisjon |  |  |
| 1997
  | Drøbak/Frogn
  | Norges flagg | 2
  | 1. divisjon | 10
  | 3
  |
| 1998
  | Abildsø | Norges flagg | 3
  | 2. divisjon | 18
  | 17
  |
| 1998
  | Kongsvinger (lån)
  | Norges flagg | 1
  | Eliteserien | 5
  | 1
  |
| 1999
  | Skeid | Norges flagg | 1
  | Eliteserien | 20
  | 12
  |
| 1999
  | Molde | Norges flagg | 1
  | Eliteserien | 5
  | 1
  |
| 2000
  | Molde
  | Norges flagg | 1
  | Eliteserien | 20
  | 6
  |
| 2001
  | Molde
  | Norges flagg | 1
  | Eliteserien | 10
  | 3
  |
| 2002
  | Molde
  | Norges flagg | 1
  | Eliteserien | 21
  | 9
  |
| 2002/03
  | Numancia | Spanias flagg | 2
  | Segunda División | 7
  | 0
  |
| 2003
  | Viking | Norges flagg | 1
  | Eliteserien | 10
  | 3
  |
| 2003/04
  | Las Palmas | Spanias flagg | 2
  | Segunda División | 5
  | 0
  |
| 2004
  | Landskrona | Sveriges flagg | 1
  | Allsvenskan | 3
  | 0
  |
| 2005
  | Landskrona
  | Sveriges flagg | 1
  | Allsvenskan | 9
  | 1
  |
| 2006
  | Landskrona | Sveriges flagg | 2
  | Superettan |  |  |
| 2006
  | Hafnarfjarðar | Islands flagg | 1
  | Úrvalsdeild | 4
  | 0
  |
| 2006/07
  | Køge | Danmarks flagg | 2
  | 1. divisjon | 13
  | 11
  |
| 2007/08
  | Rot-Weiss Essen | Tysklands flagg | 4
  | Regionalliga Nord
  | 14
  | 8 |

Referanser
----------

1. ↑   FBref, FBref spiller-ID 198eb259[Hentet fra Wikidata]
2. ↑  Robert Veiåker Johansen (24. januar 2003). «Lindbæk følte seg lurt - sa opp i Las Palmas». *Aftenposten*. s. 26.

Eksterne lenker
---------------

* (en) André Schei Lindbæk – Transfermarkt Rediger på Wikidata

* (de) André Schei Lindbæk – fussballdaten.de Rediger på Wikidata

* (no) André Schei Lindbæk – Norges Fotballforbund Rediger på Wikidata

* (en) André Schei Lindbæk – FBref Rediger på Wikidata

Portal: Tyskland